25.5.2023
SK
Úradný vestník Európskej únie
C 184/31
— zavedenie povinného posúdenia vplyvu na cezhraničnú interoperabilitu, ktoré by sa mohlo realizovať v prípade zmeny alebo zavedenia informačného systému informačného systému služieb vo verejnom záujme, — spoločné vytvorenie ekosystému riešení interoperability pre verejný sektor EÚ (zavedenie katalógov uznaných prostriedkov interoperability, ktoré môžu správne orgány opakovane používať alebo ktoré sa môžu opakovane používať pri tvorbe politík, napríklad digitálne nástroje, špecifikácie alebo riešenia), aby orgány verejnej správy na všetkých úrovniach v EÚ a iné zainteresované strany mohli prispieť k takýmto riešeniam, zlepšovať ich a opakovane používať, čo umožní spoločne inovovať a vytvárať verejnú hodnotu, — podmienenie poskytovania určitých finančných prostriedkov Európskej únie na vytvorenie alebo posilnenie vnútroštátnych informačných systémov používaním riešení a zásad vopred vymedzených Európskou úniou (8).
3.
Všeobecné pripomienky 3.1.
EHSV sa rovnako ako Komisia domnieva, že interoperabilita medzi verejnými službami je základnou požiadavkou na vytvorenie jednotného digitálneho trhu a na odstránenie pretrvávajúcich prekážok na fyzickom trhu (9). 3.2.
Stanovenie cieľa, aby bolo v celej Európskej únii do roku 2030 poskytovaných digitálne 100 % verejných služieb si vyžaduje urýchlenie a modernizáciu transeurópskej siete, ktorá tieto služby spája a ktorá využíva spoločné prvky na technickej, sémantickej, právnej a organizačnej úrovni. 3.3.
Dosiahnutie tohto cieľa by však nemalo mať za následok takú vnútroštátnu politiku, ktorá by viedla k úplnej digitalizácii verejných služieb na úkor služieb poskytovaných osobne.
Mali by sa zohľadniť najzraniteľnejšie skupiny občanov, keďže každý by mal mať prístup k verejným službám poskytovaným osobne.
Odborná príprava v oblasti digitálnych zručností by mala byť dostupná pre všetkých, ale najmä pre tieto skupiny obyvateľstva. 3.4.
Namiesto znižovania počtu zamestnancov bude vývoj a prevádzka digitálnych služieb spočiatku vytvárať potrebu dodatočných zamestnancov.
Predpokladom úspešnej digitálnej transformácie je adekvátny počet zamestnancov.
3.5.
Digitalizácia by mala slúžiť na poskytovanie lepších verejných služieb.
3.6.
Ako EHSV zdôraznil vo svojom predchádzajúcom stanovisku, nemôže „[...] ísť o nahradenie ľudí nástrojmi IT, ale o poskytnutie času ľuďom, aby sa venovali úlohám s väčším prínosom[...]“ (10). 3.7.
Digitalizácia a využívanie umelej inteligencie nie sú prostriedkom na legitimizáciu celoplošného znižovania počtu pracovných miest.
Odstránenie rutinných úloh v dôsledku digitalizácie by malo viesť k tomu, že zamestnanci budú mať viac času na náročnú prácu a poradenstvo pre ľudí. 3.8.
V roku 2030 bude určite existovať menšina občanov vylúčených z informačných činností, ktorí budú mať prístup len k verejným službám poskytovaným osobne (11).
Analógový prístup osôb k využívaniu verejných služieb nesmie byť v priebehu digitalizácie sťažený ani uzavretý. 3.9.
EHSV preto víta skutočnosť, že cieľom predkladaného oznámenia je prehĺbiť a zlepšiť úroveň interoperability verejného sektora vytvorením právneho rámca vymedzeného na úrovni EÚ (12).
(8) (9) (10)
(11) (12)
Pozri dôvodovú správu návrhu nariadenia, ako aj Oznámenie Komisie Európskemu parlamentu, Rade, Európskemu hospodárskemu a sociálnemu výboru a Výboru regiónov o posilnenej politike interoperability vo verejnom sektore – Prepojenie verejných služieb, podpora verejných politík a zabezpečenie prínosu pre verejnosť – Smerom k „interoperabilnej Európe“.
EHSV už vo svojom stanovisku TEN/635 na tému Európsky rámec interoperability – stratégia vykonávania poukázal na význam interoperability pre dokončenie jednotného digitálneho trhu (Ú. v.
EÚ C 81, 2.3.2018, s. 176).
Pozri stanovisko EHSV na tému Oznámenie Komisie Európskemu parlamentu, Rade, Európskemu hospodárskemu a sociálnemu výboru a Výboru regiónov – Európsky akčný plán pre elektronickú verejnú správu na roky 2011 – 2015 – Využitie IKT na podporu inteligentnej, udržateľnej a inovačnej verejnej správy, a Oznámenie Komisie Európskemu parlamentu, Rade, Európskemu hospodárskemu a sociálnemu výboru a Výboru regiónov – Smerom k interoperabilite európskych verejných služieb (Ú. v.
EÚ C 376, 22.12.2011, s. 92).
Toto znepokojenie už EHSV vyjadril v predchádzajúcich stanoviskách (Ú. v.
EÚ C 81, 2.3.2018, s. 176).
EHSV vo svojich predchádzajúcich stanoviskách vyjadril svoju podporu všetkým projektom Európskej únie zameraným na dosiahnutie cieľov digitálnej transformácie Európskej únie (Ú. v.
EÚ C 365, 23.9.2022, s. 13).